**ΠΕΡΙΓΡΑΜΜΑ ΜΑΘΗΜΑΤΟΣ**

|  |  |  |  |  |  |
| --- | --- | --- | --- | --- | --- |
| **ΣΧΟΛΗ** | ΚΑΛΩΝ ΤΕΧΝΩΝ | | | | |
| **ΤΜΗΜΑ** | ΘΕΑΤΡΙΚΩΝ ΣΠΟΥΔΩΝ | | | | |
| **ΕΠΙΠΕΔΟ ΣΠΟΥΔΩΝ** | ΜΕΤΑΠΤΥΧΙΑΚΟ | | | | |
| **ΚΩΔΙΚΟΣ ΜΑΘΗΜΑΤΟΣ** |  | **ΕΞΑΜΗΝΟ ΣΠΟΥΔΩΝ** | | 1Ο | |
| **ΤΙΤΛΟΣ ΜΑΘΗΜΑΤΟΣ** | **ΧΟΡΟΣ– ΠΑΙΔΑΓΩΓΙΚΗ** | | | | |
|  | | | **ΕΒΔΟΜΑΔΙΑΙΕΣ ΩΡΕΣ ΔΙΔΑΣΚΑΛΙΑΣ: 4** | | **ΠΙΣΤΩΤΙΚΕΣ ΜΟΝΑΔΕΣ: 6** |
| **ΥΠΕΥΘΥΝΗ ΜΑΘΗΜΑΤΟΣ** | | | **ΩΡΕΣ ΔΙΔΑΣΚΑΛΙΑΣ** | |  |
| Βάσω Μπαρμπούση Καθηγήτρια ΤΘΣ του Πανεπιστημίου Πελοποννήσου | | | ; | |  |
| **ΑΛΛΟΙ ΔΙΔΑΣΚΟΝΤΕΣ** | | | **ΩΡΕΣ ΔΙΔΑΣΚΑΛΙΑΣ** | |  |
| Στέλλα Δημητρακοπούλου | | | 32 | |  |
|  | | |  | |  |
|  | | |  | |  |
|  | | |  | |  |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Σύντομη Περιγραφή Μαθήματος  Η παιδαγωγική του Χορού αναφέρεται στην καλλιτεχνική δραστηριότητα που εμπνέεται από παιδαγωγικές απόψεις, δημιουργώντας ένα πεδίο συνεχούς μάθησης.  Οι φοιτητές/τριες μέσω του μαθήματος είναι σε θέση να λειτουργούν με γνώμονα την ηθική σε σχέση με την κοινότητα, το περιβάλλον και την κοινωνία. Στο πλαίσιο της παιδαγωγικής του Χορού, οι καλλιτεχνικές διεργασίες αλληλεπιδρούν με αισθητικά, ηθικά και πολιτικά φαινόμενα.Tο μάθημα παρέχει μια ισχυρή βάση για τη δημιουργική και κριτική σκέψη, καθώς και την ανάπτυξη στερεών καλλιτεχνικών-παιδαγωγικών δεξιοτήτων και μέσα από τη χρήση του παιχνιδιού.  Τέλος, σκοπός του μαθήματος είναι να δοθούν στοιχεία των σύγχρονων εκπαιδευτικών μεθόδων όπως η κριτική παιδαγωγική, που εφαρμόζονται διεθνώς και από παιδαγωγούς του χορού. Επίσης στόχος είναι η εκπαίδευση μέσω του χορού να συνδυαστεί με το φύλο καθώς και με άλλα σημαντικά κοινωνικά θέματα, όπως η σχέση με την βία, την επικοινωνία, τις σχέσεις με το άλλο φύλο, την θρησκεία κ.ά. Αναδεικνύεται μια αναστοχαστική, και εφευρετική στάση απέναντι στην τέχνη και την πρακτική της παιδαγωγικής τέχνης βασισμένη στις αρχές της ισότητας και της διαφορετικότητας.  Επιπλέον θα εφαρμοσθούν κανόνες ανατομίας και κινησιολογίας με έμφαση στο κινούμενο σώμα και στην κιναισθητική αντίληψη, για να βελτιωθεί η στάση του σώματος, ο νευρομυϊκός συντονισμός και να μειωθούν χρόνιες εντάσεις, βελτιώνοντας έτσι τις δεξιότητες στο χορό και στις παραστατικές τέχνες γενικότερα.  Το μάθημα αναπτύσσεται σε 9 τετράωρα μαθήματα. (36 ώρες)  ΗΜΕΡΑ:ΔΕΥΤΕΡΑ 14.00-18.00 ΑΙΘΟΥΣΑ ΟΔΟΥ ΑΡΓΟΥΣ:   |  |  |  | | --- | --- | --- | | **Τίτλος ενότητας** | **Διδάσκουσα – Ημερομηνία** |  | | 1.Εισαγωγή παρουσίαση μαθήματος.  Τα βιωματικά θεμέλια της παιδαγωγικής τέχνης. | 5/11  Βάσω Μπαρμπούση |  | | 2.Εισαγωγή σε θέματα που αφορούν τα στοιχεία της κίνησης και του χορού, όπως η δύναμη, η αντοχή, η ευελιξία, η κιναισθητική συνειδητοποίηση και ο νευρομυϊκός συντονισμός. | 12/11  Στέλλα Δημητρακοπούλου |  | | 3.Διερεύνηση εκφραστικών δυνατοτήτων για την σύνθεση χορευτικών φράσεων. Διαμόρφωση κινητικών λεξιλογίων σε συνεργασία ή μεμονωμένα μέσω της ενσωμάτωσης στοιχείων όπως της μουσικής, της χειρονομίας, του κειμένου, του ήχου κ.α. Οι φοιτητές/τριες θακληθούν να δημιουργήσουν και να εκπονήσουν χορευτικές φόρμες, να μοιραστούν και να συζητήσουν ιδέες καιλύσεις μεταξύ τους. | 19/11  Στέλλα Δημητρακοπούλου |  | | 4.Προσέγγιση στη μέθοδο αυτοσχεδιασμού με επαφή. Εξοικείωση με την έννοια της σωματικής συνειδητοποίησης, τόσο εμπειρικά όσο και εννοιολογικά.  Κατανόηση του σώματος ως φαινόμενου και ως μέρος του ανθρώπινου όντος ως συνόλου της ενσωματωμένης μάθησης.  Βελτίωση και εξάσκηση της λειτουργίας της αναπνοής και σύνδεση με την κίνηση των μελών του σώματος. | 26/11  Στέλλα Δημητρακοπούλου |  | | 5.Σε αυτήν την ενότητα θα δοθούν στοιχεία μεθόδων του σώματος(somatics) στοχεύοντας στην τελειοποίηση και βελτιστοποίηση της λειτουργίας του σώματος, μειώνοντας την υπερβολική ένταση. Αυτό επιτυγχάνεται μέσω συγκεκριμένων πρακτικών που αποσκοπούν στην αύξηση της ευαισθητοποίησης, στην εφαρμογή συνειδητής κατεύθυνσης της κίνησης και στην επίτευξη επανεκπαίδευσης/αναδιάρθρωσης της στάσης και της κίνησης του σώματος. | 3/12  Στέλλα Δημητρακοπούλου |  | | 6.Εισαγωγή στην κριτική παιδαγωγική (η εφαρμογή στρατηγικών διδασκαλίας για την αλλαγή της ιεραρχικής σχέσης με σκοπό να δημιουργηθεί ένα υγιές περιβάλλον το οποίο να προωθεί την ανοιχτή ανταλλαγή ιδεών στην ομάδα). Μέσω βιωματικών δράσεων με διαφορετικές ποιότητες σε σχέση με την κίνηση(Laban), θα αναπτυχθεί ένα θεωρητικό πλαίσιο το οποίο θα συνδέει την ενσωματωμένη γνώση με τις εμπειρίες και την σωματική νοημοσύνη. | 10/12  Στέλλα Δημητρακοπούλου |  | | 7. Χρήση κινητικών παιχνιδιών. Κοινωνική λειτουργία των παιχνιδιών. Βιωματική προσέγγιση των διαφορετικών ειδών  παιχνιδιού. Θεωρητική προσέγγιση του παιχνιδιού ως μέσου κοινωνικοποίησης, καθώς και  κατανόησης και αποδοχής της διαφορετικότητας. Μέσω του παιχνιδιού αποκτούνται δεξιότητες που τεκμηριώνουν τις ολιστικές πρακτικές στην τέχνη και την παιδαγωγική. | 17/12  Στέλλα Δημητρακοπούλου |  | | 8. Παιχνίδια ευαισθητοποίησης των αισθήσεων (Κιναισθησία, Αφή, Ακοή, Όραση, Όσφρηση,  Γεύση). Αντίληψη του εαυτού και του περιβάλλοντος μέσω της λειτουργίας των αισθήσεων. | 21/01  Στέλλα Δημητρακοπούλου |  | | 9. Παιχνίδια σε εξωτερικούς χώρους. Τα παιχνίδια ως δράσεις σε δημόσιους χώρους. Η αντίληψη της αρχιτεκτονικής του χώρου και του σώματος. Κατανόηση των ορίων του δημόσιου και του ιδιωτικού χώρου. Η έννοια της γειτονιάς ως σύνδεσμος μεταξύ του ιδιωτικού και του δημόσιου Το παιχνίδι ως θέαμα. Ο ρόλος του τυχαίου στην παραστατικότητα των παιχνιδιών στην θεατρική σκηνή. | 28/01  Στέλλα Δημητρακοπούλου |  | |